Държавен вестник, бр. 92, 2015 г., стр. 69

БРОЙ  92	
Д Ъ Р Ж А В Е Н  В Е С Т Н И К 	
СТР.  69  
9. разходи, извършени преди подписването 
на договора с Държавен фонд „Земеделие“;
10. хонорари за консултантски услуги, раз­
ходи за управление на проекта;
11. закупуване на стопански инвентар, сел­
скостопанска техника, транспортни средства;
12. ежедневно управление на лозарското 
стопанство.“
§ 7. В чл. 8 се правят следните изменения 
и допълнения:
1. В ал. 1 се създава изречение второ: 
„Максималният размер на всички разходи по 
проект или проекти, подадени от един кандидат 
в рамките на един прием, е 3 000 000 лева.“
2. Алинеи 2 и 3 се изменят така:
„(2) Паричното обезщетение за загуба на 
доход по чл. 5, ал. 2, т. 2 се изчислява на база 
среден годишен добив на хектар за период 
от две години преди получаване на право на 
презасаждане. Средният годишен добив, за 
който се изплаща обезщетение, е до 9000 кг/ха.
(3) Когато производителите извършват 
изкореняване на съществуващи плододаващи 
лозови насаждения, без да получават финан­
сова помощ за това, парично обезщетение 
за загуба на доход им се предоставя само 
ако са уведомили ИАЛВ за предстоящото 
изкореняване най-малко 7 дни преди него­
вото начало.“
3. Създават се ал. 5, 6 и 7:
„(5) Финансовата помощ за парично обез­
щетение за загуба на доход се изчислява 
съгласно приложение № 2, като цената на 
килограм грозде е определената за съответ­
ната финансова година, в която е подадено 
заявлението за парично обезщетение. Фи­
нансовата помощ се изплаща на две равни 
вноски. Първата вноска се изплаща по реда 
на чл. 28, ал. 2, а втората вноска – в пери­
ода от 1 август до 15 октомври на втората 
финансова година.
(6) Министърът на земеделието и храни­
те със заповед определя за всяка финансова 
година цената за килограм грозде.
(7) Финансовата помощ не се предоставя 
на кандидати и ползватели на помощта, за 
които се установи, че:
1. не са независими предприятия по сми­
съла на чл. 4, ал. 2 от Закона за малките и 
средните предприятия (ЗМСП);
2. са учредени или преобразувани с цел 
получаване на финансова помощ в размер, 
надвишаващ максималния по ал. 1;
3. изкуствено са създали условия за по­
лучаване на помощта или за осигуряване 
на предимство, в противоречие с целите на 
мярката, ако се установи, че в резултат на 
свързаността се надхвърля таванът, определен 
в ал. 1.“
§ 8. В чл. 9 се правят следните изменения 
и допълнения:
1. В ал. 1 след думите „се подава“ се добавя 
„целогодишно“.
2. В ал. 2:
а) точка 1 се изменя така:
„1. план за преструктуриране и конверсия 
(ППК) по образец, утвърден по реда на чл. 2, 
ал. 2, който съдържа данни за идентификацията 
на земеделските парцели и площта на парце­
лите в хектари, до четвъртия десетичен знак;“
б) в т. 2, буква „а“ думите „следва да е 
със“ се заменят с „е с нотариална заверка на 
подписите на страните и за“.
3. В ал. 3 т. 3 и 4 се отменят.
§ 9. В чл. 10 ал. 3 се изменя така:
„(3) Когато кандидатът не отстрани не­
пълнотите и/или нередовностите в срока по 
ал. 2, заявлението се отхвърля.“
§ 10. Член 11 се изменя така:
„Чл. 11. (1) В срок до 7 работни дни от 
изготвянето на становището по чл. 10, ал. 5 
изпълнителният директор на ИАЛВ въз основа 
на констатациите от извършената проверка 
на място утвърждава ППК по чл. 9, ал. 2, 
т. 1 или отхвърля заявлението по чл. 9, ал. 1 
с мотивирана заповед, която подлежи на об­
жалване по реда на Административнопроцесу­
алния кодекс. Когато заявлението за участие 
по мярката бъде одобрено, изпълнителният 
директор на ИАЛВ издава и удостоверение 
за участие по мярка „Преструктуриране и 
конверсия на лозя“, а когато е отхвърлено, 
отказва издаването на удостоверение.
(2) Заповедта по ал. 1 се изпраща на кан­
дидата. Когато заявлението по чл. 9, ал. 1 е 
одобрено, на кандидата се изпращат и утвър­
деният ППК и удостоверението за участие по 
мярка „Преструктуриране и конверсия на лозя“.
(3) Срокът на валидност на удостоверени­
ето за участие по мярка „Преструктуриране 
и конверсия на лозя“ е 6 месеца от датата на 
издаването му.
(4) Срокът по ал. 3 може да бъде удължен 
еднократно с още 6 месеца от датата на из­
тичане срока на предходното удостоверение 
въз основа на искане за удължаване на сро­
ка. Искането се подава в съответното ТЗ на 
ИАЛВ по местонахождение на имотите преди 
изтичане на срока на удостоверението.
(5) В срок до 7 работни дни от получаване 
на искането по ал. 4 ТЗ на ИАЛВ извършва 
проверка на място и ако не установи несъот­
ветствие с първоначалната теренна проверка 
по чл. 10, ал. 4, в срок до три работни дни 
изготвя становище за неговото одобрение. 
В срок до 7 работни дни от изготвянето на 
становището изпълнителният директор на 
ИАЛВ въз основа на констатациите от извър­
шената проверка на място одобрявя искането 
с мотивирана заповед, която се изпраща на 
кандидата.